Margarida Calafate Ribeiro

Maria Margarida de Sá Calafate Ribeiro, nada en Aveiro en 1965, é unha investigadora portuguesa coñecida polas súas investigacións no ámbito da cultura e a literatura portuguesas. En 2019, foi unha das investigadoras portuguesas homenaxeadas por Ciência Viva no libro Mulheres na Ciência.  

 Traxectoria 
É doutora en Estudos Portugueses polo King's College de Londres, ten un máster en Literatura e Cultura Portuguesa - Época Contemporánea pola Facultade de Ciencias Sociais e Humanidades da Universidade Nova de Lisboa e unha licenciatura en Linguas e Literaturas Modernas (Portuguesa/Francesa) pola Universidade de Aveiro. É investigadora coordinadora e profesora en programas de doutoramento no Centro de Estudos Sociais da Universidade de Coímbra. Tamén é responsable da Cátedra Eduardo Lourenço na Universidade de Boloña e do Instituto Camões, onde imparte o seminario "História da Cultura Portuguesa". Research Fellow da Faculty of Modern and Medieval Languages da Universidade de Oxford e membro correspondente da Academia das Ciências de Lisboa.  

Coordina varios proxectos de investigación, entre eles:

 José Luandino Vieira: Diarios de Tarrafal. Financiado pola Fundación Calouste Gulbenkian.
 Os procesos de liberación en Angola e Mozambique: anticolonialismo e rupturas identitarias no feminino. Financiado pola Fundación para a Ciencia e a Tecnoloxía.
 De São Paulo de Luanda a Luanda, de Lourenço Marques a Maputo: capitais coloniais na época poscolonial. Financiado pola Fundación para a Ciencia e a Tecnoloxía.
 Tránsitos atlánticos: mulleres e experiencia poscolonial. Financiado pola colaboración entre CAPES (Coordinación para a mellora do persoal de educación superior) e FCT (Fundación para a Ciencia e a Tecnoloxía).
 MEMORIAS – Os fillos dos imperios e as posmemorias europeas. Subvención de consolidación financiada pola Axencia Executiva do Consello Europeo de Investigación (ERC).

 Traxectoria académica 
A súa obra parte das liñas de pensamento de Eduardo Lourenço, Patrick Chabal, Hélder Macedo e José Luandino Vieira, e está esencialmente dedicada a temas como: o imperio portugués e a guerra colonial, o poscolonialismo nas zonas lusófonas, a herdanza de influencia portuguesa, a literatura portuguesa e as literaturas africanas en portugués . O traballo académico de Margarida Calafate Ribeiro ten un considerable impacto político e social, ademais de xerar un profundo diálogo co medio artístico: a partir das novelas de João Paulo Borges Coelho, "Rainhas da Noite", seguindo o proxecto *Os Processos de Libertação em Angola e Moçambique: anticolonialismo e rungolas no feminismos. Mozambique: anticolonialismo e ruturas identitárias no feminino), ata a Natália de Hélder Macedo, e a memoria de segunda xeración estudada en Os Filhos da Guerra Colonial: pós-memória e a representações na pintura de Manuel Botelho a partir de citas do libro África no feminino: as mulheres portuguesas e a Guerra Colonial..

 Publicacións relevantes 

 Uma história de regressos: império, Guerra Colonial e pós-colonialismo (2004). Porto: Edições Afrontamento.
 África no feminino: as mulheres portuguesas e a Guerra Colonial (2007). Porto: Edições Afrontamento.
 A Europa Transfigurada – heranças coloniais e restituição (2025). Porto: Edições Afrontamento. 192 páxs. ISBN 978-972-36-2121-1.

Editora e coautora:
 Fantasmas e fantasias imperiais no imaginário português contemporâneo (2003). Porto: Campo das Letras. (Con Ana Paula Ferreira).
 "A Primavera toda para ti'"– Homenagem a Hélder Macedo (2004). Lisboa: Presença. (ConTeresa Cristina Cerdeira, Juliet Perkins e Phillip Rothwell).
 Moçambique: das palavras escritas (2008). Porto: Edições Afrontamento. (Com Maria Paula Meneses);
 Lendo Angola (2008). Porto: Edições Afrontamento. (Con Laura Cavalcante Padilha);
 Atlântico periférico: il postcolonialismo portoghese e il sistema mondiale (2008). Reggia Emilia: Diabasis. (Con Vincenzo Russo);
 Literaturas insulares: leituras e escritas de Cabo Verde e de S. Tome e Príncipe (2011). Porto: Edições Afrontamento. (Con Silvio Renato Jorge);
 Literaturas da Guiné-Bissau: cantando os escritos da história.(2011). Porto: Edições Afrontamento. (ConOdete Semedo);
 Antologia da memória poética da Guerra Colonial (2011). Porto: Edições Afrontamento. (Co Rnoberto Vecchi);
 Eduardo Lourenço - Do colonialismo como nosso impensado (2014). Lisboa: Gradiva. (Con Roberto Vecchi).
 Des-Cobrir a Europa – filhos de impérios e pós-memórias europeias (2022). Porto: Edições Afrontamento. 348 páxs. ISBN 978-972-36-1912-6. (Con Fátima da Cruz Rodrigues, 2022).
 Eduardo Lourenço – uma geopolítica do pensamento (2023). Porto: Edições Afrontamento. 136 páxs.  Con Roberto Vecchi.
miniatura|Doris Wieser, Sara Jona Laisse, Jorge Freitas Branco, Helena González Doval, Margarida Calafate Ribeiro, Nazir Ahmed Can, Elías Torres na USC, presentación da tese de doutoramento Moçambique depois da Independência. Narrativas, informantes e ideias em jogo na elaboarção sociopolítica e identitária do País (1975-1992). Autora: Helena González Doval. Director: Elías Torres. Novembro 2025.

 Notas 

Categoría:Escritores en lingua portuguesa
Categoría:Nados en Portugal
Categoría:Nados en 1965
Categoría:Lingüistas de Portugal